32003D0527
L 188/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 15 юли 2003 година
за изменение на член 23 от Протокола относно статута на Съда на Европейските общности
(2003/527/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 245, параграф 2 от него,
като взе предвид Договора за създаване на Европейската общност за атомна енергия, и по-специално член 160, параграф 2 от него,
като взе предвид искането на Съда на Европейските общности от 12 февруари 2003 г.,
като взе предвид становището на Комисията от 17 юни 2003 г.,
като взе предвид становището на Европейския парламент от 3 юни 2003 г.,
като има предвид, че:
(1)
Член 20 от Протокола относно статута на Съда на Европейските общности, както е изменен с Решение 2002/653/ЕО на Съвета (1), позволява трети държави да участват в преюдициалните производства пред Съда на Европейските общности, когато споразумение, свързано с определена област, сключено от Съвета с една или повече трети държави, предвижда такова участие, в случаите когато съд на държава-членка сезира Съда с преюдициален въпрос, попадащ в приложното поле на споразумението.
(2)
Член 7 от Договора от Ница за изменение на Договора за Европейския съюз, Договорите за създаване на Европейските общности и някои свързани с тях актове (2), подписан в Ница на 26 февруари 2001 г. отменя Протокола относно статута на Съда на Европейските общности и го заменя с Протокола относно статута на Съда, приложен към Договора за Европейския съюз, към Договора за създаване на Европейската общност и Договора за създаване на Европейската общност за атомна енергия.
(3)
Член 23 от Статута на Съда възпроизвежда разпоредбите на член 20 от Статута на Съда на Европейските общности, но не взема предвид изменението, направено с Решение 2002/653/ЕО и следователно е необходимо да се измени член 23 от Протокола относно статута на Съда,
РЕШИ:
Член 1
В член 23 от Протокола относно статута на Съда на Европейските общности се добавя следният параграф:
„Когато споразумение, свързано с определена област, сключено от Съвета с една или повече трети държави, предвижда възможност последните да представят изявления по делото или писмени бележки, в случаите, в които съд на държава-членка сезира Съда на Европейските общности с преюдициален въпрос, попадащ в приложното поле на споразумението, решението на националния съд, съдържащо този въпрос, се съобщава и на заинтересованите трети държави, които в двумесечен срок от датата на това съобщение могат да представят в Съда изявления по делото или писмени бележки.“
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 15 юли 2003 година.